Jakes Casaubon

Jakes Casaubon (Izura,  - Biarritz, ) Nafarroa Behereko ikertzailea, irrati esataria eta pilotazalea izan zen.Irrati uhinen itzaleanJakes Casaubon euskal ondarearen basozain zendu da

 Biografia 
Gerla garaian basozain ikasketak egin zituen Loiret departamenduan eta Euskal Herrira itzuli ondoren Senperen lanean aritu zen, oihana zaintzen. Bertan ikerlari agronomo lanetan aritu zen INRAn (Institut national de la recherche agronomique - Agronomiarako ikerketa zentroa).
 Ikerlaria 
Bere bizitza osoan zehar, Euskal Herriko txoko anitzetara hurbildu zen bertako hizkuntza, euskal ondarea eta kulturari buruzko ikerketak egiteko.
Euskal kultur munduan ikertzaile askoren laguntzaile ibili zen arkeologia eta ondarearen babeste lanetan, besteak beste Jose Migel Barandiaranekin.
Eusko Ikaskuntza: Jakes Casaubonekin elkarrizketa

Kultur elkarte askotako kide zen, besteak beste Nafarroako Adiskideen Elkartean, Eusko Ikaskuntzan eta Euskarkeologian.
2004an Eusko Ikaskuntzak antolaturiko Baiona Hiria Saria jaso zuen.

 Irrati esataria 
1997az geroztik, Euskal Irratien sarean, naturari buruzko Gure bazterrakGara: Gure bazterrak irratsaioari buruz saioa ekoizten aritu zen, Luzien Etxezaharreta kazetariarekin batera.
Irratsaio honetan egindako lanaren aitormen moduan, 2012an Irratiko Argia Saria jaso zuen Jakesek Luzienekin batera.Banatu dira 2012ko ARGIA SARIAK

 Pilotazalea 
Pilotazale amorratua, Biarritzen aritu zen kirola sustatzen eta bertako Biarritztarrak kirol elkartearen sustatzaileetariko bat izateaz gain, 32 urtez elkarte honetako presidenteordea izan zen.Biarritztarrak elkarteraren webgunea. Agur Jakes!
2002an Euskal pilotaren gogoa eta artzain jokoak liburua plazaratu zuen, Pierre Zabaloren laguntzarekin.

 Erreferentziak 

 Kanpo estekak 
 Mintzoak: Jakes Casaubonen ahozko testigantza
 Ikas.eus webgunea: Jakes Casaubonen fitxa

Kategoria:Euskal hizkuntzalariak
Kategoria:Euskararen sustatzaileak
Kategoria:Euskal Herriko antropologoak
Kategoria:Euskal Herriko etnografoak
Kategoria:Nafarroa Behereko zientzialariak
Kategoria:Eusko Ikaskuntzako kideak
Kategoria:Izuratarrak eta azmetarrak